Per Entreacte a\t 27 setembre, 2019 0 comentaris\nAvui comença l’11a Mostra de Teatre al Centre Penitenciari de Lledoners (St. Joan de Vilatorrada) que, fins al 13 d’octubre, acostarà el món del teatre i la cultura als interns. Durant els propers tres caps de setmana, els associats de l’Associació d’Actors i Directors Professionals de Catalunya (AADPC) presentaran un total de setze espectacles.\nUn cop més, serà una edició plena de simbolisme ja que comptarà amb els presos polítics Oriol Junqueras, Jordi Turull, Josep Rull, Joaquim Forn, Raül Romeva, Jordi Sànchez i Jordi Cuixart com a espectadors excepcionals. La programació es caracteritza per la seva varietat (comèdia, recitals musicals, teatre de text, de divertimento, poesia, monòlegs, musicals, titelles per a adults) i, d’acord amb l’actualitat, moltes propostes tractaran sobre la memòria històrica i llibertats.\nDurant la tarda del 6 d’octubre, els interns estaran acompanyats dels seus fills i familiars per compartir l’experiència d’assistir junts i gaudir de La Bruixa del Jazz, una obra de teatre per a tots els públics de la Cia. En Clau de Clown. Els nens i nenes coneixeran la història del jazz, un estil musical molt lligat a l’expressió íntima de la persona. Aquesta acció, que es du a terme per tercera vegada, promou viure el teatre amb naturalitat, com qualsevol altra família amb fills petits un diumenge.\nL’acció social de l’AADPC al Centre Penitenciari de Lledoners va iniciar-se fa onze anys gràcies a la voluntat d’ambdues entitats de col·laborar estretament en la millora de la vida cultural dels interns. El principal problema dels reclusos, una vegada surten en llibertat, és com gestionen el seu lleure d’una manera sana i legal. Alhora, es motiva que a través de les arts escèniques reflexionin sobre situacions fictícies diferents de les seves realitats.\nAADPC lledoners Teatre\nArticle anteriorTorna el Serielizados Fest, ara també a Madrid\nArticle següent Mor l’actriu Marta Padovan


La Cotorra de la Vall: Els dos IES de Tavernes s'uneixen a la demanda de més presència del valencià en els PLC\nEls dos IES de Tavernes s'uneixen a la demanda de més presència del valencià en els PLC\nEls IES de Tavernes, Jaume II el Just i La Valldigna, són dos dels més de setanta centres de secundària que han firmat un manifestat reclamant una major presència del valencià als Projectes Lingüístics de Centre (PLC). El manifest s’enviarà en forma de cara al secretari autonòmic d’Educació, Miguel Soler, i a la cap de Servei d’Educació Plurilingüe, Àurea Garcia, on exposen que davant l'elaboració del Projecte Lingüístic del Centre (PLC) a aplicar en el curs 2021-2022, els centres de les comarques valencianoparlants es troben davant un greuge comparatiu respecte a les zones castellanoparlants.\nMés de 70 Instituts d'Ensenyament Secundari de la Ribera, la Safor, l’Alcoià i la Vall d’Albaida, són els que reclamen una major presència del valencià en matèries no lingüístiques, però el moviment reivindicatiu en favor de la nostra llengua com a eina d'ensenyament i aprenentatge s'està estenen a la resta de comarques valencianoparlants del País Valencià.\nCal recordar que les comarques castellanoparlants del sud es mobilitzaren el curs passat per manifestar la seua disconformitat a l’hora de vehicular matèries no lingüístiques en valencià, oposant-se al seu ensenyament, tot i que els percentatges estan marcats per la llei.\nAra els centres de les comarques valencianoparlant usen el mateix raonament en la seua petició: si als centres castellanoparlants se’ls ha permés acollir-se a programes plurilingües experimentals d’implantació del valencià, en la zona valencianoparlant s'ha de poder aplicar el mateix tractament per a la implantació del castellà. Simplement usar l'opció que la mateixa Conselleria va oferir a les escoles de les zones castellanoparlants quan es mobilitzaren contra l’aprovació de la llei el 2019.\nPer això, els centres que s'adhereixen a la carta volen comptar "amb la possibilitat de fer una incorporació progressiva del castellà" mentre garanteixen - de fet sempre s'ha fet i es fa- el compliment dels objectius que marca la llei pel que fa al domini del castellà.\nEls centres educatius han rebut el suport d’Escola Valenciana que ha recordat que mentre l’ensenyament en valencià garanteix el total domini, tant de valencià, com de castellà, com un domini efectiu de l’anglés, els programes que apliquen un ensenyament majoritàriament en castellà no han garantit el complet domini del valencià, i obtenen pitjors resultats en anglés, la qual cosa opinen és un greuge comparatiu.\nAquesta entitat ha recordat que la Llei de Plurilingüisme contempla la possibilitat d’aplicar mesures de promoció del valencià així com la continuïtat dels programes de primària a secundària i la Conselleria ha d’escoltar els centres i permetre que s’apliquen les metodologies TILC necessàries per avançar en la normalització del valencià.\nPer la seu banda els centres insisteixen en la necessitat de normalitzar el valencià en les classes i no volen perdre drets lingüístics que han costat molt d’aconseguir. Afirmen que són conscients que han la llei s’ha de complir, però l’han de complir tots, i també tots els centres han de poder-se acollir-se a les mateixes facilitats per a implementar i vehicular matèries en una llengua que no és la pròpia.


Població: L'Escala 2 habitacions 1 bany Una molt agradable casa individual, en una zona residencial molt tranquil·la.\nTerreny 304 m2\nEn una zona residencial molt tranquil.la, i a prop de la platja de Riells.\nUna casa molt ben quidada, d'una sola planta.\n* La casa disposa d'aire condicionat, de manera que els clients han de pagar aquesta prestació, segons el consum, a part.\nGaleria d'imatges Descripció de la finca Una molt agradable casa individual, en una zona residencial molt tranquil·la. Molt ben cuidada d'una sola planta. Amb entrada, saló-menjador-cuina (amb rentaplats), 2 dormitoris (un amb 1 llit doble i un amb 2 llits individuals) 1 cambra de bany i garatge amb rentadora. Hi ha una bonica terrassa davant de la casa amb vistes a la piscina i una terrassa més "íntima" darrere de la casa amb una bonica zona de barbacoa. La casa disposa d'aire condicionat, de manera que els clients han de pagar aquesta prestació, segons el consum, a part. NO S'ADMETEN ANIMALS.El televisor és amb canals internacionals.IMPORTANT: Per a la temporada 2018, els mobles del saló-menjador i la decoració del dormitori gran seran diferents !!! Mapa de localització\nTemporada "C" 11-04-2020 27-06-2020 995,00\nTemporada "D" 27-06-2020 22-08-2020 1.395,00\nTemporada "C" 22-08-2020 19-09-2020 995,00


la serp blanca: Escriptura i plagi\nEscriptura i plagi\nEntre les recomanacions que va fer Stendhal a la seua germana Pauline per a escriure bé, hi ha un procediment que no va esmentar mai, encara que ell mateix el va practicar sovint: copiar. Plagiar! Stendhal va copiar sense manies, i ho va defensar fins i tot. En una carta a Adolphe de Marestes, li recordava que «Molière disait, en copiant Cyrano de Bergerac, “Je prends mon bien où je le trouve”». Després de citar aquest precedent il·lustre, Stendhal hi afegia, cínicament: «Si mes boocks arrivent à 1890, qui songera au grain d'or trouvé dans la boue?» Qui pensarà al gra d’or trobat al fang? Potser s’equivocava. Sempre hi ha gent desocupada i malèvola que s’entreté a desemmascarar aquestes maniobres. Però, en el fons, Stendhal l’encertava. Nosaltres, lectors del segle XXI, sabem que va plagiar en alguns dels seus llibres, sí, i què? A qui li importa, això?\nA veure, no ens embalem. Plagiar està mal. Això no es fa. En comptes de plagiar, s’ha de citar, com fan les persones honrades. No hi ha res més a dir! Així i tot… La temptació de plagiar sempre tindrà una «justificació»: és ridícul empitjorar amb les nostres paraules el que uns altres han dit molt millor. A més, produeix un cert descoratjament escriure sobre qüestions que ja han estat molt ben tractades. Es pot citar, és clar. I això és el que s’ha de fer. Però la citació també té inconvenients: de vegades entrebanca el text. I no sempre hi queda ben integrada.\nDe vegades, els límits per decidir si hi ha plagi o no resulten una mica imprecisos. Hi ha plagis que no són literals i consisteixen en una paràfrasi del text original. D’altra banda, un text pot ser reproduït —plagiat— tal qual, o pot ser modificat lleument, donant-li un sentit bastant diferent. Fins i tot, millorant-lo substancialment. En aquest últim cas, hem de parlar de plagi o d’obra de caritat?\nHi ha també l’autoplagi. Sovint, l’escriptor recicla textos anteriors seus i els passa com si fossen nous de trinca. En lloc de tornar sobre un tema tractat i fer-ne un enfocament nou, prefereix repetir-se: copiar-se o plagiar-se. El que importa és fer via com més ràpidament millor. Josep Pla va practicar tant el plagi com l’autoplagi. En alguns dels Homenots es va limitar a reproduir textos que li havien facilitat uns altres com si els hagués escrit ell. I al llarg de la seua obra va reciclar constantment textos propis, mínimament refets i corregits.\nPer complicar-ho una mica més, hi ha els plagis inconscients. De la mateixa manera que de vegades llegim un llibre com si fos la primera vegada, ja que no recordem absolutament res de la primera lectura, l’oblit de vegades s’emmascara i ens ofereix com a propi un pensament o una expressió que vam llegir i que havíem «oblidat». Quan per un motiu o altre ens n’adonem, la sensació de ridícul i d’insignificància és francament incòmoda. A més, al·legar la inconsciència com a coartada no convenç ningú i es considera una mostra de cinisme.\nDe tota manera, els autors plagiats haurien de moderar la seua indignació. Fuster va escriure que ser perseguit és ja una victòria. El mateix es podria dir de ser plagiat. O de ser piratejat, que no és el mateix, però hi té una relació estreta. De vegades, innocentment, entre en algunes pàgines «il·legals» de descàrrega de llibres per veure si hi ha algun títol meu. Mai no hi trobe res, cosa que em decep profundament. No em pirategen! Mal senyal. Hi ha autors que es queixen de les pèrdues milionàries que els produeixen el pirateig dels seus llibres. Ja m’agradaria a mi indignar-me’n (això sempre ve de gust), ni que fos pel que té de bon símptoma i de propaganda gratuïta.\nPD. Una nota sobre la santa indignació. Ara estic llegint, ple d’entusiasme, La cartoixa de Parma. Hi trobe aquest comentari sobre el protagonista, que s'enfureix d'allò més quan li furten el cavall en la batalla de Waterloo: «Fabrice exagérait comme tout homme indigné». Stendhal, Stendhal!\nPublicat per Enric Iborra a 16:28\nEtiquetes de comentaris: Crítica literària, Literatura francesa, Stendhal


Conte va! Va de contes : Presentació del conte Saltironets\nEl conte Saltironets amb text de Susana Peix i il·lustracions de Jordi Sunyer va ser presentat ahir dissabte a la biblioteca Armand Cardona Torrandell. Aquest conte pertany a la col·lecció Ginjoler del Cep i la nansa edicions i com la resta de títols està adaptat a la llengua de signes catalana.\nEls assistents vam poder gaudir amb molta emoció del conte que la Susana va escriure a la Judit:\nLa Saltironets, era una nena que somiava arribar fins a la Lluna per regalar-li els seus contes...\nAixí comença el conte, que explica com era la Saltironets, la seva passió per els contes i per la màgia que els envolta i com un dia saltironant, saltironant arriba fins a casa de la Lluna.\nEn acabar vam veure el dvd amb el conte animat i signat i tot seguit els autors van dedicar el conte a tots aquells que se'l van voler endur a casa.\nUs recordem que l'11 de maig, en el marc de la Fira Conte va! Va de contes, podreu veure una interpretació del conte de la Saltironets al Foment vilanoví a càrrec de Momepane, amb dues sessions: una a les 16:30h i una altra a les 18:30h.\nPublicat per Sus a 23:44\nEtiquetes de comentaris: Cep i la nansa edicions, contes en LSC, Ginjoler, Jordi Sunyer, Saltironets, Susana Peix


Mas no vol que l'acord amb el PSC sigui "a canvi de diluir o rebaixar el pacte fiscal"\nAvisa que el nou finançament no pot passar per una simple actualització de l'actual model, que no singularitza Catalunya i la manté dins el règim comú\nFERRAN CASAS Enviat especial a Casablanca Actualitzada el 01/03/2012 12:31\nEl president de la Generalitat, Artur Mas, s'ha referit avui al matí des de Casablanca, per on passa la delegació catalana que és aquests dies de viatge oficial al Marroc, a la proposta de pacte fiscal del PSC, que, entre altres coses, contempla una agència tributària consorciada amb l'Estat i una important reducció del dèficit fiscal. El cap de l'executiu ha reiterat que l'esperit de la proposta que comparteixen CiU, ICV i ERC passa per canviar el model i ha advertit a Pere Navarro, primer secretari dels socialistes, que sumar-lo al consens no pot equivaldre a "diluir o rebaixar el pacte fiscal".\nMas ha afirmat que el pacte fiscal ha de ser en la línia del concert i que no pot passar per una simple "evolució del model actual", que no singularitza Catalunya i la manté dins del "règim comú". Ha indicat que cal aspirar a un "model diferent" i que l'agència tributària consorciada amb l'estat que pretén el PSC podria ser "un punt de partida, però no d'arribada". L'objectiu ha de ser una agència pròpia. És el que, sovint, el portaveu del govern Francesc Homs defineix com "la clau de la caixa".\nEl cap de l'executiu vol sumar el PSC i, si pot ser, també el PP, però no a canvi de diluir les seves propostes ni de perdre els dos aliats que té des del principi, ecosocialistes i republicans. Ha donat a entendre que la negociació ha de ser en bloc i que han de ser els tres grups que van donar suport a les conclusions inicials de la comissió al Parlament a la tardor els que han de decidir ara fins on modulen la seva proposta per sumar el PSC i, eventualment, el PP. "Cal que ICV i ERC donin també suport al pacte amb el PSC, si hi és", ha avisat.


Mireia Badillo: Som autèntics? - Social.cat\nDijous, 10 d'octubre de 2019 | 08:30 h\nEducadora de Fundació Ludàlia des d’octubre de 2018. Graduada en Treball Social i estudiant de Psicologia.\nDes de fa molts anys m'ha encuriosit saber per què les persones quan estem amb altres persones ens comportem, sovint, diferent a com ho faríem si estiguéssim sols, o amb persones del nostre cercle de confiança més proper. Per què ens resulta senzill expressar quantitats ingents de banalitats en la nostra quotidianitat i, per contra, no diem allò que sentim ben endins i necessitem compartir, coses que ens importen de debò i ens defineixen?\nFa uns quants anys vaig començar a qüestionar-me perquè ens costa tant esdevenir persones autèntiques. A quin risc estrepitós ens estem exposant sent-ho?\nEn el sistema en el què estem immersos és recurrent assumir rols i dinàmiques forçades i postisses, que no diuen qui som en essència i contribueixen a mantenir una caricatura de nosaltres mateixos –curiosament feta per nosaltres mateixos- vers el món.\nResponem constantment a models socialment establerts, una mica reduccionistes, que ens intenten definir i encasellar. En els que no hi ha cabuda per a les diferències. O si més no, en els que el cost de sentir-te diferent no és fàcil de lidiar ni de combatre.\nEnmig de tota aquesta sofisticació (i perquè no dir-ho: falsificació) que estem vivint, resulta profundament difícil respirar bocins d'autenticitat, de veritat i de realitat.\nFa cinc anys vaig començar a treballar amb persones. Amb persones amb discapacitat intel·lectual. I a força de compartir infinitat d'experiències, va resultar ser per a mi aquest bocí de veritat i autenticitat que tant aspirava a descobrir.\nNo pretenen mostrar res que no siguin, ni s'escuden sota màscares per a camuflar què hi ha en el fons, sinó que es mostren, sense contemplacions, oferint la seva veritat (i única), sota una envejable espontaneïtat en cadascun dels seus actes i paraules. I si t'abracen, és que volen abraçar-te i si no volen, no ho faran. No cal valdre's d'interpretacions, que acostumen a complicar les relacions interpersonals.\nTot és més senzill. Més natural. Més de debò.\nI en aquest món frenètic, banyat de falses aparences, és un regal immens poder compartir estones que, encara que siguin curtes, són realment autèntiques. Ha estat la resposta més rotunda a les meves preguntes. La que prové de la mateixa experiència amb totes les persones amb les quals he treballat al llarg d'aquests cinc anys. Una resposta i una lliçó, de la mà.\nPotser caldria extreure'n conclusions i qüestionar-nos la manera en què ens comportem vers la resta. Que tots ens nodrim de tots, i això ens faci ser més autèntics, ja que tots tenim molt per a aportar-nos. Aprofitem la diversitat, que ens ofereix l'oportunitat de mirar-nos als ulls i reconèixer que en els de l'altre hi ha part del que tu ets i a la inversa.\nImpregnem-nos de la riquesa que les diferències ens poden aportar i com aquestes poden fer-nos viure de forma més sincera, més real i, en definitiva, més autèntica.\nJoan Carles Barcelona\n3. 13 d'octubre de 2019 | 21:53 h\nMireia t'estimo ❤❤\n2. 10 d'octubre de 2019 | 10:20 h\nLa puresa, riquesa i veritat de treballar en aquest àmbit es resumeix en aquesta frase.\n"Tot és més senzill. Més natural. Més de debò."\n1. 10 d'octubre de 2019 | 09:58 h\nTota una veritat, gràcies per verbalitzar el que molts de nosaltres no fem. Siguem autèntics!


20minutos.es NOTICIA18.08.2017 - 11:38h\nEl Consell trasllada la seua solidaritat a les víctimes i als seus familiars i un missatge de suport a tot el poble català.\nAixí mateix, ha oferit a la Generalitat catalana "tots els recursos sanitaris que necessiten".\n“Hui, més que mai, cal combatre l'horror amb la paraula”, ha declarat el Consell a través d’un comunicat.\nImagen De Una Unidad Del SAMU\nLa Generalitat Valenciana ha mostrat la seua ferma condemna a l'atemptat que ha tingut lloc aquest dijous a Barcelona i ha traslladat la seua solidaritat a les víctimes i als seus familiars i un missatge de suport a tot el poble català en aquests moments de dolor.\nEl Consell, que ha transmés les seues condolences i oferit la seua col·laboració a la Generalitat de Catalunya, expressa la seua consternació per aquest acte terrorista i reafirma que “hui, més que mai, cal combatre l'horror amb la paraula”.\nEl Govern valencià ha oferit a la Generalitat catalana "tots els recursos sanitaris que necessiten". El Consell ha posat a la disposició de l'Executiu català aquests mitjans davant la possibilitat que aquesta Administració els precise per a cobrir les seues necessitats ordinàries, en cas que puguen quedar desateses amb motiu de l'assistència als afectats per l'atemptat que s'ha produït aquest dijous.\nAixí li ho ha transmés la consellera de Sanitat Universal i Salut Pública de la Generalitat Valenciana, Carmen Montón, al seu homòleg català, Toni Comín, en una conversa telefònica en la qual ha oferit que es traslladen unitats de SAMU des de la Comunitat o la possibilitat d'enviar borses de sang.


Agencia Sírius: 13 de setembre 2011\nMiralles: "L'energia nuclear és insegura, contaminant i un model insostenible"\nA propòsit de l’accident succeït al magatzem de residus nuclears de Marcoule (al Gard, França, proper a Nîmes i Avignon), el coordinador general d’EUiA i vicepresident del grup parlamentari d’ICV-EUiA, Jordi Miralles, ha declarat que "es torna a confirmar el convenciment de la majoria del nostre país que l’energia nuclear és insegura, contaminant i un model insostenible” i ha recordat l’alarma que han provocat els darrers accidents a les centrals d’Ascó (Terres de l’Ebre) i de Fukushima (Japó), del que ahir feia sis mesos.\nAixí, Miralles s’ha preguntat “a què més hem d’esperar?”, i ha defensat un pla de tancament de les centrals nuclears de l’Estat espanyol i la seva substitució per energies renovables.\nPrecisament aquesta tarda, el senador de l’Entesa Catalana de Progrés, Joan Saura, debatrà amb el Ministre de Indústria, Miguel Sebastián, sobre les mesures que pensa adoptar per fer possible el tancament de les centrals nuclears i, en particular, de les més antigues. Saura demanarà que es concreti la informació sobre la pròrroga de la llicència de funcionament d'Ascó I.\nEtiquetes de comentaris: Energia Nuclear, EUiA, Jordi Miralles\nVíctimes d'abusos sexuals denuncien al Vaticà per crims contra la humanitat\nUna organització de suport a víctimes d'abusos sexuals comesos per sacerdots ha denunciat al Vaticà davant la Fiscalia de la Cort Penal Internacional (CPI) per càrrecs de lesa humanitat. La Xarxa de Supervivents de Persones abusades per Sacerdots (SNAP) ha presentat la demanda per considerar que funcionaris del Vaticà van participar en el "encobriment generalitzat i sistemàtic de violacions i crims sexuals" contra nens a tot el món, segons un comunicat. Entre els acusats, segons l'agència Reuters, hi ha el propi Joseph Ratzinger.\nUna portaveu de la Fiscalia de la CPI, amb seu a l'Haia, no ha pogut confirmar inicialment la recepció d'aquesta demanda, presentada per membres de SNAP d'Alemanya, Bèlgica, Holanda i Estats Units.\n"Els crims comesos contra desenes de milers de víctimes, la majoria d'elles nens, continuen sent ocultats per funcionaris del més alt nivell al Vaticà", assenyala en la nota l'advocada Pamela Spees, del Centre de Drets Constitucionals (CCR, una ONG jurídica nord-americà).\nPer això, Spees ha subratllat que als responsables "se'ls ha d'enjudiciar de la mateixa manera com es fa amb qualsevol altre funcionari culpable de crims de lesa humanitat".\nPer la seva banda, la presidenta de SNAP, Barbara Blaine, ha assenyalat que les víctimes s'estan "mobilitzant a tot el planeta", de manera que conviden a altres persones en situació similar "a que s'uneixin a la nostra acció".\nSegons l'organització de víctimes, la jurisdicció de la CPI estableix la violació, l'agressió sexual violenta i la tortura com a crims de lesa humanitat. Per això, demana que s'investigui al Vaticà per la presumpta responsabilitat individual d'alguns dels seus funcionaris que tenien al seu càrrec als autors directes dels delictes sexuals.\nSeria "la primera vegada que un tribunal internacional declara la seva jurisdicció sobre el Vaticà per delictes comesos pels seus representants en tot el món", indica l'organització.\nSNAP, una entitat creada fa 23 anys als EUA i amb gairebé 10.000 membres, assenyala que les mateixes autoritats eclesiàstiques d'aquest país han reconegut que gairebé 6.000 sacerdots han estat acusats públicament d'abusar sexualment de nens durant les últimes dècades, i que es calcula que ha hagut 100.000 víctimes menors d'edat només als Estats Units.\nL'organització ha anunciat també l'inici d'una gira europea que passarà successivament per Amsterdam, Brussel.les, Berlín, París, Viena, Londres, Dublín, Varsòvia, Madrid i, finalment, Roma, on el proper dia 20 té previst un acte davant les portes del Vaticà.\nJa hi ha una denúncia a Euskal Herria contra el Papa per encobriment de pederastes\nEl passat 19 d'agost ja publicarem a Sírius que una desena d'organitzacions feministes i d'homosexuals d'Euskal Herria ha presentat una denúncia contra el Papa Benet XVI, en la qual demanen la seva detenció "en territori espanyol" per "encobriment de pederastes de manera sistemàtica i organitzada". La denúncia va ser registrada el passat dia 11 davant el Jutjat de Guàrdia de Donostia, però va ser donada a conèixer ahir. La denúncia fa referència als casos de pederàstia ocorreguts en el si de l'Església Catòlica i recorda que "no existeix immunitat dels caps d'Estat sobre actes que representin crims de lesa humanitat".\nEtiquetes de comentaris: Abusos sexuals, CPI, Església catòlica, Internacional, Vaticà\n“La visita del Papa fou un gran negoci per a quatre espavilats i una ruïna per a la societat valenciana”\nEl portaveu adjunt d’Esquerra Unida en les Corts Valencianes, Ignacio Blanco, ha criticat que “l’ex director general de Canal 9, Pedro García (foto amb Camps), no haja assumit encara la responsabilitat política que té davant la societat valenciana”. Per al diputat d’EUPV, “la imputació dels dos empresaris de Teconsa confirma que la gestió de la visita del Papa a València resultà un negoci per a tres o quatre espavilats i una ruïna per al conjunt de la societat valenciana”.\nEl portaveu adjunt del grup parlamentari d’EUPV en Les Corts Valencianes, Ignacio Blanco, ha dit hui que “és un escàndol majúscul la imputació dels dos empresaris de Teconsa per part del jutge Pedreira”. “Pedro García –ha afirmat el diputat- es va llevar del mig a temps i ha passat desapercebut però hauria d’assumir la seua responsabilitat política davant la societat valenciana”.\nBlanco també ha recordat que el seu grup parlamentari ha demanat en diverses ocasions des que esclatà el Cas Gürtel la compareixença de Pedro García a Les Corts. El diputat ha assenyalat que el grup parlamentari d’esquerres ha presentat un recurs contra la decisió de la Mesa de Les Corts de no admetre a tràmit la petició de compareixença de Garcia, per l’adjudicació d’un contracte a una empresa relacionada amb la trama Gürtel, els administradors de la qual han estat imputats, en la cobertura de l’ens públic a la visita del Papa.\nEtiquetes de comentaris: Corrupció, EUPV, Gürtel PP, Ignacio Blanco, País Valencià\nMarcoule: Hi ha perill nuclear?\nUn forn del complex nuclear de Marcoule va explotar ahir dilluns, suscitant de nou la controvèrsia sobre la seguretat de les centrals nuclears, just un dia després que es complissin sis mesos de Fukushima. L'única mort es va produir a causa de l'explosió, no per causes radioactives. Dels quatre ferits, tres lleus es troben sota observació, mentre que el quart va ser evacuat d'urgència a l'Hospital de Montpeller.\nA les 16.00 hores el Consell de Seguretat Nuclear de França (ASN) donava per acabat l'incident en un comunicat oficial, en què s'indicava que no s'havia detectat contaminació radioactiva a la vall del Roine, on es troba el complex nuclear de Marcoule. La Comissió d'Investigació i Informació Nuclear, un organisme independent, va confirmar aquest extrem. No va ser necessari activar, per tant, el protocol de seguretat per a la població.\nExplosió en un forn\nL'explosió va tenir lloc cap a les 12 del migdia, hora local, en un forn de fusió de metalls de CENTRACO, centre que des de 1999 tracta i condiciona residus de baixa intensitat radioactiva, és a dir, objectes que van estar exposats a radiacions, com els que s'utilitzen en plantes nuclears, i materials d'ús habitual en la vida quotidiana, com a material mèdic de radiodiagnòstic.\nEl Consell de Seguretat Nuclear de França va afirmar en el seu comunicat que està en contacte permanent tant amb SOCODEI, l'empresa que explota CENTRACO, com amb la prefectura de Gard, departament en què es troba el complex nuclear de Marcoule, a uns 30 quilòmetres al nord d'Avinyó. Les causes de l'explosió del forn incinerador estan encara per determinar.\nFonts del Govern francès consultades pel diari Le Monde, van apuntar a un "error humà", com la possibilitat més factible, tot i que podria tractar-se també, segons les mateixes fonts, d'una fuita d'aigua després d'entrar en contacte amb el metall en el punt de fusió, o potser de la reacció provocada per algun material de rebuig contingut en el metall.\nPerill de contaminació radioactiva?\nL'accident va fer saltar les alarmes a tot Europa, precisament un dia després que es complissin sis mesos des del desastre de Fukushima, que va generar un intens debat sobre la seguretat de les centrals nuclears. Encara que en els primers moments de confusió es va arribar a parlar de risc de fuga radioactiva a Marcoule, finalment el Consell de Seguretat Nuclear va descartar aquesta possibilitat en el seu comunicat, explicant que CENTRACO només treballa amb materials de baixa activitat, que, per tant, no tenen la capacitat letal d'altres amb alt potencial radioactiu.\nNo obstant això, per l'expert en temes nuclears Alain Correa, de l'organització ecologista "Sortir du nuclear", citat pel corresponsal a França de l'ADR, "és impossible que es produeixi una explosió d'aquesta magnitud amb materials innocus. Hi ha d'haver radioactivitat, que deu estar en aquests moments en l'edifici".\nFrança, país dependent de l'energia nuclear\nFrança és el país amb major quantitat de reactors nuclears en relació amb el seu nombre d'habitants. França compta amb 19 centrals i 58 reactors, que cobreixen el 86% de les necessitats energètiques del país. A més, és un dels principals exportadors d'energia atòmica.\nExcepte el principal partit ecologista E.E. i el Front de Gauche comunista, que plantegen seriosament en els seus programes electorals la necessitat de prescindir de l'energia nuclear i potenciar les sostenibles i no contaminants, el debat polític entre el PSF i la dreta de l'UMP o Modem sobre les centrals nuclears es centra més aviat en l'antiguitat de les mateixes, el reforç de la seguretat i la investigació i el desenvolupament d'una tercera generació de centrals nuclears, que produiran encara més electricitat.\nAujourd'hui, de très nombreuses activités nucléaires sont réunies à Marcoule: production de MOX, ancienne usine de traitement du combustible usé, entreposage de déchets radioactifs, centre d'étude sur les déchets, installation nucléaire militaire exploitée par Areva NC, etc. Le site de Marcoule accueille comme installations nucléaires:\nPhénix: réacteur expérimental de la filière à neutrons rapides;\nAtalante (laboratoire): laboratoire de traitement des combustibles irradiés et d'étude sur la gestion des déchets radioactifs de haute activité et à vie longue;\nMelox: usine de fabrication de combustible nucléaire MOX;\nCentraco: centre de traitement et de conditionnement des déchets radioactifs.\nCréé en 1956, le site nucléaire de Marcoule aussi connu comme Valrhô Marcoule s'étend sur les communes de Chusclan et Codolet, proches de Bagnols-sur-Cèze, dans le Gard ainsi que Pierrelatte, dans la Drôme. Ce site industriel, situé en bordure du Rhône entre Montélimar (65 km en amont) et Avignon (30 km en aval), est localisé en pleine région Côtes-du-Rhône, zone touristique, agricole et viticole. Nîmes est située à 45 km au sud-ouest du complexe.\nSur le site de Marcoule, AREVA est le partenaire industriel de référence du CEA pour l'assainissement et le démantèlement des installations nucléaires arrivées en fin de vie ainsi que pour l'expoitation d'installations industrielles. Le site de Marcoule a vu naître les applications industrielles et militaires du plutonium en France.\nEtiquetes de comentaris: Energia Nuclear, Europa, França\nAI insta als mercenaris de l'OTAN libis a acabar amb les brutals represàlies\nL'organització Amnistia Internacional (AI) insta el govern titella posat per Sarkozy i l'OTAN (el CNT) de Líbia a posar fi a la "brutal venjança" sobre les forces lleials al govern, que són assassinats i torturats després dels assalts casa per casa en les zones ocupades pels mercenaris. En un informe, difós aquest dimarts a Londres, AI ha assenyalat que el CNT "ha de controlar" als grups armats contraris a Gaddafi per frenar els atacs de represàlia i els arrestos arbitraris. AI oblida al seu informe els bombardejos de l'OTAN i ni la menciona, com si no formès part principal a la matança de civils com s'ha pogut comprobar reiteradament. També es deixa la matança, denunciada per Michel Collon i Investig'Action, de subsaharians per ser negres. Qui paga mana!\n"La batalla per Líbia"\nL'informe de 107 pàgines, titulat "La batalla per Líbia: assassinats, desaparicions i tortures", revela que mentre les forces de Gaddafi perpetrar nombrosos crims segons la llei internacional durant el conflicte, els combatents lleials al CNT també van cometre abusos que en alguns casos equivalen a crims de guerra.\n"Les noves autoritats han de fer un tall complet amb els abusos de les quatre dècades passades i fixar nous estàndards en posar als drets humans al centre de la seva agenda", va dir Claudio Cordone d'AI. "La responsabilitat ara és al CNT de fer les coses de manera diferent, posar fi als abusos i posar en marxa les reformes sobre els drets humans que són necessàries amb urgència".\nCrims d'ambdós bàndols\nAI indica que va trobar "evidència"-sense mostrar-les doncs ja s'ha demostrat l'enorme quantitat de mentides de l'OTAN i els seus mercenaris al llarg del conflicte iniciat per França al març-, durant una visita realitzada 'en els mesos passats' que durant el conflicte les forces de Gaddafi van cometre crims de guerra i abusos que "podrien equivaler a crims contra la humanitat". Aquests inclourien -segons l'agència- atacs indiscriminats, assassinats massius de presoners, tortures, desaparicions forçades i arrestos arbitraris. En la majoria dels casos haurien estat civils els que van patir les violacions, segons AI, que no sembla recordar que els mercenaris són civils armats i que això és prohibit per les lleis de guerra.\nPerò l'organització també documenta -forçada sens dubte pels testimonis múltiples de mitjans com TeleSur, Xinhua o RIA Novosti, i persones tan poc sospitoses de manipulació com Michel Collon o la mateixa baronessa Ashton, que va visitar Trípoli després dels denunciats bombardejos de Gadaffi que no van deixar cap empremta com l'Alta Comissionada de l'UE va poder comprovar per el seu disgust-, una brutal "venjança" per part "d'algunes" forces antigovernamentals, incloent-hi el linxament de soldats lleials al govern després de la seva captura.\nDes de febrer, centenars de persones pel fet de ser 'sospitoses' de ser ex agents de seguretat, seguidors de Gaddafi o mercenaris van ser i són assassinats després de ser arrestats, detinguts o capturats a l'est de Líbia, diu l'informe. "Assassinar presoners és un crim de guerra per a qualsevol part en un conflicte", ha indicat AI.\nL'organització va advertir que mentre continuïn els combats i algunes regions del país que encara continuen sent disputades, hi ha el risc que aquests patrons es repeteixin. El que és una amenaça vetllada per a que els lleials al règim es lliurin o s'arrisquin a ser, com fins ara, massacrats amb les seves famílies pels mercenaris de l'imperi.\nUna Líbia islàmica "moderada" -és a dir, sotmesa a Europa-, com la de la monarquia Idrís\nA Trípoli, el líder del Consell Nacional de Transició libi, Mustafa Abdul Yalil, va prometre per la seva part en la vigília, davant milers de seguidors, la creació d'un Estat de dret allunyat de "ideologies extremistes", tot i que Al-Qaida nodreix i finança les tropes de mercenaris promonárquics.\n"Som musulmans i demanem un Islam moderat i seguirem per aquest camí", va proclamar Yalil en el seu primer acte davant milers de seguidors. "No permetrem l'entrada d'ideologies extremistes de dretes o esquerres".\nYalil va cridar a la unitat i contra l'odi i la venjança. Les famílies dels antics líders "no són responsables dels crims" dels seus familiars, va apuntar: "Volem un Estat de dret, un Estat pròsper", va dir Yalil. "No al càstig, no a prendre els assumptes en les vostres pròpies mans i no a l'opressió".\nEtiquetes de comentaris: AI, Internacional, Líbia, OTAN\nEl Congrés aprovarà una resolució a favor de la immersió lingüística\nEl congrés espanyol aprovarà aquesta tarda una resolució a favor de la immersió lingüística. És el resultat de les negociacions que han mantingut el PSOE i ERC per la polèmica interlocutòria del TSJC. El document, al que s'han afegit CiU, IU i ICV-EUiA, expressa el suport del congrés al 'model lingüístic vigent al sistema educatiu català com a garantia de la cohesió social i de la plena igualtat d'oportunitats' i recorda que els alumnes tenen 'dret al català com a llengua vehicular i d'aprenentatge' i 'a no ser segregats en centres ni en grups diferents per raó de la seva llengua'.\nEl text pactat s'aprovarà en forma d'esmena transaccional. El text insta el govern espanyol a defensar el model lingüístic actual 'en el marc de la legislació vigent' i destaca que els alumnes tenen dret a 'la immersió lingüística com a recurs pedagògic en el cicle inicial i com a garantia de coneixement amb suficiència oral i escrita del català i del castellà en finalitzar l'educació obligatòria, sigui quina sigui la llengua habitual en incorporar-se al sistema educatiu'.\nLa declaració recorda que els estudis comparatius que avaluen la qualitat del sistema educatiu demostren que alumnes catalans tenen un bon nivell de català i castellà quan finalitzen la seva etapa educativa, i que els alumnes catalans han de poder rebre l'educació en català 'd'acord al que disposa l'Estatut de Catalunya' i a que 's'utilitzi normalment el català com a llengua vehicular i d'aprenentatge, tal com estableix la jurisprudència constitucional'.\nEtiquetes de comentaris: Catalunya, Educació, Espanya\nMedvédev opina sobre frustrada carrera com a espia de David Cameron\nEn una roda de premsa conjunta amb David Cameron, el president rus, Dmitri Medvédev, va contestar a una pregunta del corresponsal de la BBC, sobre la fallida carrera com a espia soviètic del primer ministre britànic: "Cameron hauria estat un bon agent de la KGB, però llavors no hauria estat primer ministre ".\nEtiquetes de comentaris: David Cameron, Dimitri Medvédev, R.U., Rússia\nEl sector "madracista" proposa suprimir la figura de coordinador i crida a "una assemblea unitària"\nL'assemblea d'EB l'1 d'octubre, convocada pel sector afí a Javier Madrazo, plantejarà modificar l'actual estructura organitzativa i eliminar la figura de coordinador general. En Bilbo, l'ex regidor d'Ezker Batua, José Navas, ha exposat l'esborrany del document polític que es debatrà en les assemblees locals de la formació i que planteja, entre els seus objectius, "situar-nos definitivament en el punt i final dels problemes interns "que EB ha patit des del 2009 i" recompondre "perquè sigui" una força unida i referència de l'esquerra basca federal, social i republicana". Vídeo en castellà.\nSegons ha explicat, s'obrirà "un debat per dotar-nos d'una nova organització" amb "un canvi substancial" respecte a l'actual formació. Entre els canvis en l'estructura de l'organització, es proposa comptar amb una direcció "col.legiada" i suprimir el càrrec de coordinador general, per dotar-se d '"una estructura organitzativa més horitzontal, més participativa", on "les decisions siguin consensuades".\nEn concret, es planteja formar un Consell Nacional d'Euskadi, amb representació de les assemblees locals, i la posada en marxa d'una Taula d'Euskadi, "un òrgan més polític", i un equip permanent "més executiu" que "portarà el pes quotidià de l'acció política ".\nEs proposa, a més, que la nova direcció tingui "el repte" d'iniciar un procés constituent de "refundació", que hauria de concloure el 2012, amb les tasques de "sumar la nostra força política amb altres persones d'esquerra" i de definir aliances i acords amb altres organitzacions de l'esquerra per aconseguir "una esquerra social amb més múscul" per donar "millor resposta" als "atacs del neoliberalisme". "A la indignació social cal dotar també d'indignació en les institucions", ha reclamat Navas.\nL'esborrany del document polític planteja que la "pluralitat" de la societat basca no es veu representada, en la seva totalitat, pel PNB, el PSE-EE, el PP i Bildu, per la qual cosa s'advoca per donar resposta als problemes de els ciutadans des d'un "cinquè espai" que "prioritza el social sobre el sobiranisme". En aquest sentit, ha assenyalat que, si bé "no defugim aquest debat", ha d'estar "supeditat al debat social, element central de les polítiques que demana la societat".\nNavas ha realitzat "una nova crida" a les diferents sensibilitats d'EB perquè participin en aquesta assemblea del dia 1 d'octubre, al Palau Euskalduna de Bilbo, "sense exclusions" per "debatre i consensuar la Ezker Batua del futur".\n"Volem una assemblea unitària. El contrari, les discrepàncies que suposin divisions, suposaran un enfortiment de la dreta", ha advertit.\nEtiquetes de comentaris: Espanya, Euskal Herria, Ezker Batua-Berdeak\nQuè passaria si l'economia grega col.lapsa?\nNingú sap a què ens exposem perquè la situació va del previsible a l'inimaginable, però tots coincideixen que la situació és extrema. En el millor dels casos, es produiria una suspensió de pagaments parcial i ordenada a Grècia, és a dir, limitant al màxim els danys col.laterals. Segons el catedràtic d'Anàlisi Econòmica, Santiago Carbó: "Es preparen les ambulàncies i els bombers perquè caldria recapitalitzar els bancs europeus. Si fallida Grècia, fan fallida els seus bancs, i l'impacte del deute públic i privada, especialment pública, contagiarien a la resta de països".\nEl contagi dels bancs no només penalitza a Espanya. El valor en borsa del principal banc alemany, el Deutsche Bank, ha caigut un 60% des de començament d'any.\nPer l'economista en cap d'Intermoney, José Carlos Díez, la pèssima gestió política de la crisi, ha acabat minant la confiança en l'economia europea. El crèdit estranger es tanca i el capital se'n va, enfonsant l'euro.\nNivells de tensió similars a la fallida de Lehman\n"Estem en nivells de tensió similars a quan va fer fallida Lehman i tot el que va venir després. L'esdeveniment sistèmic i el pànic serà una decisió política, anem a veure si hem après alguna cosa des de 2008 i el evitem", segons Deu. L'economista creu que estem en possibilitat de reconduir la situació. Però bastaria un sol error en els pròxims dies o setmanes, per detonar una catàstrofe.\nEn el pitjor dels casos, el BCE ja va donar una pauta de com seria. Convertiria en una broma la caiguda de Lehman Brothers. Entre altres coses, perquè agafaria als governs sense munició, per fer front a fallides bancàries múltiples durant anys, economia en recessió i un nivell d'atur revolucionari.\nEtiquetes de comentaris: Crisi, Economia, Europa, Grècia\nMiralles: "L'energia nuclear és insegura, contamin...\nVíctimes d'abusos sexuals denuncien al Vaticà per ...\n“La visita del Papa fou un gran negoci per a quatr...\nAI insta als mercenaris de l'OTAN libis a acabar a...\nEl Congrés aprovarà una resolució a favor de la im...\nMedvédev opina sobre frustrada carrera com a espia...\nEl sector "madracista" proposa suprimir la figura ...


Neteja i manteniment de la roba esportiva | Escola Vitae\nHome > Notícies Formació Esportiva > Noticies Educació > Neteja i manteniment de la roba esportiva\nNeteja i manteniment de la roba esportiva\nLa majoria de nosaltres utilitza una roba especial quan fa esport, és a dir: una equipació o bé roba que només ens posem quan anem a fer exercici: més elàstica i còmoda que la que normalment utilitzem en el nostre dia a dia.\nAra bé, què cal saber sobre el seu manteniment? Doncs el més important és la seva neteja, ja que acostuma a ser roba molt suada.\nEn primer lloc, hem d’intentar netejar-les el més ràpid possible. Si deixem que la suor es vagi penetrant serà més difícil de treure després.\nSi no pots rentar-la al moment, deixa-la en un cistell separat de la resta de roba. És important que la roba esportiva (així com s’acostuma fer amb la roba de treball) quedi separada de la resta. També seria interessant si poguessis tenir-la ventilada fins al moment de posar la rentadora.\nHi ha detergents que són especials per a roba esportiva, però si el teu consum és baix potser no et val la pena. N’hi haurà prou amb que utilitzis un detergent de caràcter suau. En el cas de roba esportiva també es desaconsella l’ús de suavitzant.\nPer tal de preservar les seves condicions, tampoc s’aconsella que es faci servir secadora. Normalment aquests aparells tendeixen a reduir la mida de les peces tèxtils.\nAlgunes taques costen de treure, les de suor en són un bon exemple. Si veus que n’hi ha, el que pots fer és posar-hi algun llevataques especial o bé posar-hi una mica de vinagre, que té més o menys els mateixos efectes.\nPer últim, un consell universal: fixa’t amb les etiquetes de la roba. Normalment allà hi podrem trobar tot un seguit de símbols que ens serviran per determinar si hem de rentar amb aigua freda o calenta, si podem o no assecar-ho amb secadora o si hem de tenir en compte alguna cosa més. En cas de dubte amb la interpretació de símbols podeu consultar alguna pàgina web on les expliqui.


CAN BAUS - Albons - Empordà : Albons- Vall Ter- Coll de Mantet\nAlbons- Vall Ter- Coll de Mantet\nLa geografia gironina es així de esplèndida amb un tres i no res de la mar a la muntanya\nUs ensenyo unes fotos que varem anar de Albons als Pirineus la zona de Vall Ter i muntanya amunt. En dues hores ens varem plantar al ripollès. Concretament a les pistes d’esquí de Vall Ter. I allà hi ha rutes per fer caminades. Una manera de descobrir país i llocs que si no és caminant no s’hi pot arribar ni gaudir!!\nPublicat per canbaus a 2:14\nEtiquetes de comentaris: 2 hores de cotxe una bona caminada i et trobes a l'alta muntanya


La festa dels gegantons, al “Matadepera Notícies” - Matadepera\nHome|News|La festa dels gegantons, al “Matadepera Notícies”\nLa festa dels gegantons, al “Matadepera Notícies”\nMatadepera Ràdio continua posant en antena un nou “Matadepera Notícies”, l’informatiu local on es parla del més destacat de l’actualitat local en format d’entrevista. Després del repàs de les notícies més destacades de la setmana amb Pamela Martínez, aquest dijous es convida Mari Carme Fontanellas i Xavi Hurtado, que comentaran la festa dels gegantons d’aquest diumenge. També s’entrevistarà Joan Vives, que comentarà el curs dedicat a Händel que arrenca la propera setmana; Max Calvera, director del curt “Per un grapat d’ovelles” que es roda aquest cap de setmana a La Mola, i un representant del Síndic de Greuges que visitarà Matadepera el proper divendres 22 de març. I s’acabarà, com sempre, amb l’agenda i un tema musical.


Educació envia aquest dijous per SMS el segon val-beca menjador a les famílies d'al voltant de 59.000 alumnes i alumnes\nEducació de la Generalitat enviarà aquest dijous, 23 d'abril, per via SMS el segon val-beca menjador quinzenal als telèfons mòbils de les famílies de vora 59.000 alumnes beneficiaris. Les famílies tindran fins al 6 de maig per a bescanviar-lo i, amb això, s'assegura que tot l'alumnat que compta amb el 100 % de la beca menjador per motius de renda, per estar escolaritzat en col·legis d'educació especial o per ser víctima de violència de gènere, reba el val per a adquirir aliments bàsics en la cadena de supermercats de la cooperativa valenciana Consum.\nL'alternativa d'introduir el NIA elimina les possibilitats de bloquejar la descàrrega del val que s'ha detectat en les famílies nouvingudes que no compten amb NIE.\nIgual que en el primer val, les famílies rebran l'SMS amb un enllaç que condueix a un espai en què cal posar el DNI o el NIE del pare, la mare o tutor/a legal del menor que va sol·licitar aquest curs escolar la beca menjador de cada fill/a o, si ho prefereixen, hi poden posar el NIA del fill o filla corresponent. En aquest espai també es demana sempre que s'introduïsca el número de telèfon mòbil que ha rebut l'SMS.\nSi no s'hi posa la informació correcta, es bloqueja l'accés al tercer intent fallit. Si això passa, les famílies han de contactar telefònicament amb la mestra o mestre que és tutor/a del seu fill/a perquè es puga transmetre la incidència. Així, es podrà desbloquejar l'espai perquè ho tornen a intentar.\nUna vegada validada la descàrrega, les famílies tenen accés al val-beca menjador per a cada fill/a. Aquest val s'haurà de bescanviar per aliments bàsics en qualsevol dels 445 supermercats que la cadena Consum/Charter té al territori valencià. Una xarxa de 84 establiments a les comarques d'Alacant; 65, a les de Castelló, i 296, a les de València, que garanteixen que les famílies puguen accedir a un del seu municipi o de les localitats veïnes.\nAixí mateix, Educació de la Generalitat ha ampliat fins als 14,6 milions d'euros la inversió en els vals-beca menjador per si és necessària l'emissió de noves edicions successives quinzenals fins al 18 de juny, dia en què finalitza el curs escolar en Infantil i Primària, per tal d'estar previnguts en cas que les autoritats sanitàries determinen que no es retorne a les classes presencials i, per tant, que no es puguen obrir els menjadors escolars.\nEducació envia aquest dijous per SMS el segon val-beca menjador a les (...)


Actualitzat 13/01/2021 21:07\nQuatre agents de la Guàrdia Urbana han estat "brutalment agredits amb pals i navalles" aquest dimecres a la tarda quan han descobert un pis amb la llum punxada on hi havia una plantació de marihuana, segons l'Ajuntament de Badalona.\nQuatre agents de la @Badalona_GUB han estat brutalment agredits aquesta tarda quan han descobert un pis amb la llum “punxada” on hi havia una plantació de marihuana. Els fets han ocorregut en el carrer d’Alfons XII del barri de Sant Roc de #Badalona\n— Ajuntament de Badalona (@AjBadalona) January 13, 2021\nQuatre agents apallissats a un pis de Badalona\nEls fets han tingut lloc al carrer d'Alfons XII del barri de Sant Roc, zona on es produeixen talls de subministrament elèctric per consums excessius atribuïts a escomeses irregulars.\nSegons indica el consistori badaloní, els quatre agents han estat "rodejats i agredits per una torba de persones amb pals i navalles". Tot i que reforços de la Guàrdia Urbana han arribat a l'indret "de forma immediata", els agredits han hagut de ser traslladats a l'Hospital Municipal amb ferides de diversa consideració.\nEl pis estava infestat de plantes de marihuana\nEls agents hi han anat i al seu torn han avisat els Mossos, mentre custodiaven el pis. En aquest transcurs els agents han observat com diverses persones -sembla que podrien ser familiars dels responsables de la plantació- s'enduien plantes de marihuana per les finestres, cap a pisos annexos.\nEls agents els han intentat aturar, moment en què s'han adreçat a l'indret més veïns, alguns armats amb alguna arma blanca i pals. En total, una vintena de persones que han agredit els agents.\nDavant d'aquesta situació, un dels guàrdies ferits ha tret l'arma de foc reglamentària i ha fet un tret a l'aire, que ha servit per dispersar els agressors.\nEls agents no han realitzat cap detenció, per bé que, segons indica Fepol, hi ha diversos identificats perquè són persones conegudes de la zona.


Cable pla fabricants i proveïdors - Cable pla a l'engròs de fàbrica - EOCABLE\nCasa > Producte > Cable > Cable pla\nCable laminat codificat de color pla\nEls cables laminats codificats per colors plans es poden plegar a configuracions personalitzades on les restriccions d'espaiat són un factor de disseny limitat. Quan es prefereix el plegat al muntatge, els cables laminats codificats per colors plans prefixen els cables...Més\nCable Festoon pla\nEl Flat Festoon Cable és un cable portàtil pla dissenyat per al seu ús en grues i sistemes de cable de festoon. El més comunament disponible amb una jaqueta de color groc o negre, altres opcions inclouen PVC o neoprè per aïllament i jacketing.Més\nCable laminat gris pla\nTotes les nostres opcions de filferro de soldadura ofereixen una major flexibilitat i durabilitat, que funcionen tan professionalment com les persones que les utilitzen. Tant els nostres cables laminats Gris Plànols Class K i Class M estan disponibles a continuació.Més\nSom professionals cable pla fabricants i proveïdors, especialitzats en servei a l'engròs i personalitzat. Si estàs interessat en la nostra plana per cable, Benvingut a aconseguir la cita de la fàbrica.


Els bisbes parlen de diversos temes d’actualitat - Actualitat - NotíciesTarraconense\nEls bisbes de Catalunya centren els seus escrits dominicals a parlar de la devoció al Sagrat Cor de Jesús, de sant Pere i el papa Francesc, de la fe, d’un informe sobre l’economia de l’Església diocesana, de l’esposa Església, de la centralitat de la persona, d’una carta de benvinguda als turistes i d’un recent document de la Congregació per a l’Educació Catòlica, “Home i dona els va crear”.\nDues de les cartes dominicals parlen de la devoció al Sagrat Cor de Jesús. L’arquebisbe d’Urgell, Joan Enric Vives, informa que “aquest diumenge dia 30 de juny, en finalitzar el mes del Sagrat Cor, al Cerro de los Ángeles (Diòcesi de Getafe, Madrid) serà renovada la consagració d’Espanya al Sagrat Cor de Jesús que fou feta fa cent anys pel rei Alfons XIII” i diu que “més que consagrar un país en abstracte, ara es tracta de consagrar les persones, de consagrar-nos cadascun de nosaltres i les nostres famílies, oferir-nos, perquè Aquell que va venir al món a estimar trobi, en nosaltres, cors que li corresponguin, que l’estimin i el facin estimar”. Diu que “estimem aquesta devoció major de l’Església al Sagrat Cor de Jesús, que no passarà mai, perquè s’endinsa en l’amor misericordiós i sacrificat de Jesús per tota la humanitat” i que “fa bé estimar el Sagrat Cor de Jesús i ser-li devots”. Afirma que “la devoció al Sagrat Cor remarca la gran humanitat del Senyor, la seva misericòrdia i preferència pels petits i senzills, pels cansats i afeixugats, pels pecadors, pels pobres, perquè Ell és “benèvol i humil de cor” (Mt 11,29) i dóna la vida a la Creu pels qui estima”. Finalment, acaba el seu escrit amb una oració seva al Sagrat Cor de Jesús que va redactar quan era rector al Poblenou perquè pogués ajudar a renovar la devoció al Sagrat Cor de Jesús.\nEl bisbe de Tortosa, Enric Benavent, recorda que “en el segle XVII s’estén per tota Europa una forma racionalista d’entendre la religió”, que “segons aquest sistema de pensament Déu seria un ser impersonal, que garantiria el recte funcionament de l’univers però no tindria gens d’interès en la vida de les persones” i que “com a conseqüència d’açò en el continent Europeu es va generalitzar una situació d’indiferència religiosa”. En aquest context diu que sorgeix “la devoció al Sagrat Cor de Jesús, que santa Margarida Maria Alacoque va propagar fins a introduir-la en la litúrgia de l’Església” i que en una de les seues cartes la santa “afirma que del Cor de Crist ragen sense parar tres rierols: el de la misericòrdia amb els pecadors, el de la caritat pels qui tenen alguna necessitat, el de l’amor i la llum per als seus amics ja perfectes”. Afirma que “la devoció al Cor de Jesús es va estendre per tota l’Església i va produir abundants fruits de santedat” i que “la solemnitat del Sagrat Cor de Jesús que hem celebrat fa uns dies ens pot ajudar a reflexionar sobre la situació que estem vivint”, ja que “també avui la indiferència religiosa s’estén en la nostra cultura”. Finalment, diu que “el cristià és aquell que ha conegut l’amor de Déu i ha cregut en eixe amor, i per això vol viure en gràcia i amistat amb el Senyor” que “en mostrar-nos el seu cor obert ens crida a què ens acostem als sagraments en els quals vessa la seua misericòrdia i la seua gràcia”.\nDues de les cartes dominicals parlen de la festa de l’apòstol sant Pere i del papa Francesc. El bisbe de Vic, Romà Casanova, diu que “és molt bo que donem gràcies al Senyor pel sant Pare Francesc” i que “la nostra pregària per ell i pel seu ministeri és una necessitat d’agraïment i de comunió en l’amor a l’Església”. Afirma que el pontificat del papa Francesc “està marcat per una crida contínua a la sortida missionera i evangelitzadora”. Recorda que “el seu document programàtic per a tota l’Església és Evangelii gaudium”, que “un altre document clau és la seva exhortació sobre la santedat del cristià: Gaudete et exsultate” i que “un altre dels punts claus d’aquest pontificat és la seva insistència sobre la pobresa de l’Església, i la necessitat, perquè això sigui possible, de posar en el centre de les comunitats els pobres”. Afirma que “en tota realitat evangelitzadora, pastoral, d’acció social ens hem de preguntar on són els pobres” “des de la realitat del que són i del que poden aportar a les nostres vides i a les nostres comunitats” i destaca que “la mirada a la pobresa, amb Francesc, papa, s’eixampla a les diverses pobreses: materials, morals, espirituals”. Finalment, diu que “prop de la festa de sant Pere i sant Pau, els dos apòstols, columnes de l’Església, que vessaren la seva sang en la ciutat de Roma, hem de pregar amb més força pel nostre Papa Francesc, que ha rebut l’encàrrec de vetllar per totes les Esglésies” i que “demanem al Senyor que li doni el do de la fe indefallent, l’esperança viva i la caritat sol·lícita. Que no li manqui mai la nostra estima i el nostre suport”.\nEl bisbe de Lleida, Salvador Giménez, diu que “la festa de l’apòstol sant Pere ens convida a tots a demanar a Déu pel seu actual successor, el papa Francesc” i recorda que en aquest dia “queden units dos homes que representen dues realitats essencials de la nostra vida de fe: Pere, la roca sobre la qual Jesús aixeca la seva Església i la manté en la unitat; i Pau, el perseguidor de cristians, convers i insigne evangelitzador de Jesucrist a tots els pobles”. Afirma que tots percebem en la persona de l’actual Papa “el constant treball diari per promoure la comunió de tots els membres de l’Església formant una família que escolta, que estima, que acull i acompanya” i “la insistent preocupació per portar a tots els pobles el coneixement de la persona, del missatge i de l’obra del Senyor Jesús”. Destaca que la repetida petició del Papa demanant oracions per recolzar la seva tasca pastoral “no és un aspecte intranscendent” i que “és necessari per a ell pel pes de la seva responsabilitat”. Destaca també que “l’oració per la persona concreta del papa Francesc té una prolongació comunitària, la pregària per l’Església” i que “a l’oració s’uneix l’amor, el reconeixement, l’admiració i, fins i tot, la defensa de la mateixa Església”, “mare i mestra”. Reconeix que “els escriptors primitius ja recordaven als fidels que l’Església és, al mateix temps, santa i pecadora i que, en ambdues condicions no es podia perdre l’amor i el reconeixement dels seus fills i dels seus deixebles”. Finalment, ens demana que preguem pel Papa “des de la convicció més profunda, des de l’estima més absoluta”.\nL’arquebisbe de Tarragona, Joan Planellas, parla de la fe. Diu que en el Concili Vaticà II “no hi trobem un document específic sobre el tema de la fe”, però que el Concili “va estar animat per la consciència i el desig d’endinsar-se novament en el misteri cristià, a fi de proposar-lo d’una forma nova a l’home contemporani” i que en el Concili hi trobem una descripció del que significa creure, concretament en la Constitució sobre la Paraula de Déu. Afirma que “pel Concili Vaticà II, la fe no es limita merament a uns continguts teòrics, sinó que implica donar el cor a Déu, lliurar-se totalment a ell” i que “el Concili contempla la fe com una adhesió, com la resposta amorosa de tota la persona —intel·ligència, cor i llibertat— a la revelació de la intimitat de Déu, a l’amor de Déu Pare manifestat sobretot en el misteri de la vinguda del seu Fill al món”. Recorda que “quan el mes d’octubre de l’any 2012 el papa Benet XVI inaugurà solemnement l’Any de la Fe com a pròleg de la gran celebració del cinquantè aniversari del Concili Vaticà II, afirmava que durant el Concili «hi havia una emocionant tensió en relació amb la tasca comuna de fer resplendir la veritat i la bellesa de la fe en el nostre temps, sense sacrificar-la a les exigències del present ni encadenar-la al passat»” i diu que “d’aquí que, segons ell, s’havia de revifar en tota l’Església «aquella tensió positiva, aquell anhel de tornar a anunciar Crist a l’home contemporani»”. Finalment, ens demana que “renovem i actualitzem la nostra fe, per tal que esdevingui una fe més viva i autèntica, capaç d’il·luminar amb la seva força els qui ens envolten”.\nEl cardenal Joan Josep Omella, escriu “amb cert respecte sobre l’economia de l’Església, tema delicat i que requereix uns coneixements tècnics no sempre fàcils d’exposar” i considera que és oportú “dedicar aquesta carta setmanal a un informe presentat recentment per la Conferència Episcopal Espanyola”, “elaborat per una important consultora internacional (Ernst & Young –EY–)”. Diu que en aquest estudi “s’avalua únicament l’impacte socioeconòmic de les 69 cúries diocesanes i de les 23.000 parròquies que hi ha a Espanya”. Afirma que “a la pregunta d’on procedeixen els seus recursos, l’estudi assenyala les diverses fonts i en destaca com a principals: les aportacions voluntàries dels fidels (36%), l’assignació tributària (24%), altres ingressos corrents (20%) i els ingressos del patrimoni i altres activitats (12%)”. Diu que “convé recordar que, des dels acords de desembre de 2006 entre el govern espanyol i la Santa Seu, en els pressupostos generals de l’Estat no existeix cap dotació pressupostària per al sosteniment de l’Església catòlica” i que “l’Església diocesana fa anys que treballa per aconseguir els recursos suficients que necessita”. Diu també que “segons aquest informe, la repercussió econòmica de la tasca social realitzada per les 23.000 parròquies distribuïdes per tot el territori espanyol va ser de 1.386 milions d’euros” i que “convé conèixer totes aquestes dades”; i recorda que “que el que mou l’acció de l’Església és la missió rebuda de Jesucrist”. Finalment, desitja que “tant de bo l’Església, la família dels cristians, rebi de Déu la força i la llum necessàries per poder continuar la missió de fer créixer l’amor, l’esperança i la confiança en el món”.\nEl bisbe de Sant Feliu de Llobregat, Agustí Cortés, diu que “la mateixa Església va proclamar que, per a ser fidel, ha d’estar en contínua reforma”, però que “som molt conscients que la reforma de l’Església no és qüestió de “maquillatge” o d’adaptació a gustos i modes, sinó de fer passos efectius de purificació cap al que ella ha de ser”: “l’Església que neix del Ressuscitat i que continua ferma allà, a l’horitzó, perquè caminem vers ella, buscant-la incansablement, deixant-nos atreure per la seva bellesa”, que és “l’Església actual, la del present, la nostra”, “la que resplendeix de llum i felicitat i la que camina avui en la història”. Afirma que “hem d’estimar l’Església real i única”, però “no com una obligació, sinó com una conseqüència d’haver-la coneguda, com a efecte de la mirada objectiva i clarivident sobre ella” i afegeix una última observació: “estimem cabalment l’Església si els nostres ulls participen de la manera com Jesús la veu i l’estima”, “amb els ulls d’un espòs realment enamorat”. Diu que “possiblement el papa que més profundament va expressar aquesta experiència va ser Pau VI”, el qual “va gaudir i va sofrir aquest amor “esponsal” de Crist a l’Església”. Finalment, expressa que aquesta forma d’estimar significa que, “tant si la nostra mirada crítica descobreix les seves ombres, com si ens alegrem amb les seves llums, mai no deixarem d’estimar-la”, que “hem de donar la vida per l’Església”, que “l’amor a l’Església és garantia de posseir l’Esperit Sant (i amb Ell l’alegria perpètua)” i que “descobrim la bellesa seductora de l’Església tant o més en rostres i vides humils i oblidats, com en esdeveniments brillants i esplèndids...”.\nEl bisbe de Terrassa, Josep Àngel Saiz, diu que “hi ha moments de la vida en els que ens preguntem: ¿què és l’ésser humà?”, que “trobem respostes en la mitologia, la filosofia, la sociologia, la literatura, la medecina, la psicologia, la religió, etc.” i que “de les respostes en deriven les més variades antropologies”. Afirma que “la nostra antropologia es fonamenta en la revelació cristiana, que ens presenta el designi d’amor de Déu i ens ensenya que l’ésser humà ha estat creat “a imatge de Déu”, amb capacitat de conèixer i estimar el seu Creador”. Diu que els elements fonamentals de l’antropologia cristiana són la dignitat de la persona humana, la seva relació amb les criatures terrenals, la seva activitat en el món i la seva condició social, el fet que està cridat a existir en la comunió interpersonal. Recorda, però, que “l’home només pot subsistir si salvaguarda la relació amb Déu, que l’ha creat i li manté l’existència, si és fidel als seus manaments”. Afirma que “la persona humana és el subjecte protagonista del treball i de l’estudi, de la investigació i de l’art, de l’educació i del conreu de la terra”, que “un dels perills del nostre temps consisteix en reduir-ho tot al fet de produir, a la utilitat” i que “per això cal fixar-se en la persona concreta i partir de la seva integritat, de les seves necessitats, de les seves potencialitats”. Destaca que “la societat només pot funcionar degudament si col·loca la persona en el seu centre, si promou la seva dignitat, i si té en compte Déu, perquè el fonament últim en Déu és el que sosté la vida personal i social”. Finalment, diu que l’Església “té un missatge a oferir a la societat per tal que es construeixi segons l’ésser humà, la seva dignitat, la seva llibertat i perquè afavoreixi el seu desenvolupament integral”.\nEl bisbe de Girona, Francesc Pardo, dona la benvinguda a tots els qui durant els mesos de juliol i agost passen uns dies o setmanes de vacances a la diòcesi de Girona. Diu que “aquestes paraules de benvinguda manifesten que els reconeixem com a companys i germans en el camí de la vida, que ens alegrem de la seva estada entre nosaltres i que els desitgem que aquesta els sigui molt profitosa” i que la seva carta és “un senzill signe d’acolliment de tots nosaltres”. A la carta, el bisbe de Girona diu als turistes que els escriu “en nom dels cristians catòlics d’aquest territori, que ens esforcem per viure cristianament, testimoniant l’Evangeli, celebrant la fe i servint les persones”. Els diu també que no els coneix personalment, ni sap si són creients o no, ni de quina religió o església, però que sí que sap que són fills de Déu molt estimats, germans que cerquen “uns dies o un temps per recuperar forces i assaborir uns dies de descans i de festa, que tota persona tant necessita”. Al turistes catòlics i que vulguin participar en les celebracions del diumenge o d’altres dies, els diu que seran acollits amb molt de goig i que a les esglésies podran trobar un espai de silenci i recolliment per pregar, reflexionar i admirar la seva bellesa. Desitja que els dies que passin a la diòcesi els ajudin a viure una experiència de goig, de serenor i de realització personal amb els qui estimen i els acompanyen. Finalment, els diu que recordin i agraeixin el treball i l’esforç de tots aquells que aquests dies estaran al seu servei, els desitja unes bones vacances i els assegura la seva pregària i la seva benedicció.\nEl bisbe de Solsona, Xavier Novell, parla d’un recent document de la Congregació per a l’Educació Catòlica, “Home i dona els va crear”, “que cerca “oferir algunes reflexions que puguin orientar i donar suport a les persones compromeses amb l’educació dels infants i joves per a afrontar curosament les qüestions més discutides sobre la sexualitat humana, a la llum de la vocació a l’amor a la que és cridada tota persona”. Diu que “avui els pares es troben davant d’una desafiadora emergència educativa, especialment pel que fa als temes de l’afectivitat i de la sexualitat” i que “impera l’anomenada ideologia de gènere que essencialment nega la diferència sexual entre home i dona ja que considera que el sexe no es defineix genèticament, és a dir en el naixement, sinó que es construeix segons el propi desig”. Afirma que “aquesta ideologia està influint objectivament en el pensament social, orientant-lo cap a posicions contràries a l’antropologia cristiana”. Diu que és d’agrair que “la Sagrada Congregació hagi publicat aquest document que, a més de fer notar les importants diferències entre la visió de la persona humana d’aquesta ideologia i del cristianisme, reconeix també alguns punts d’encontre com “la lluita contra qualsevol expressió d’injusta discriminació”” i que “aquest document és una guia important per a orientar els pares en l’educació de la fe sense ignorar l’antropologia cristiana, la vocació a l’amor i les seves repercussions sobre l’afectivitat i la sexualitat”. Finalment, ens anima a “llegir-lo o almenys a donar un cop d’ull al resum que també podreu trobar a la nostra pàgina web”.\nAixí mateix, poden trobar el document de la Congregació per a l’Educació Catòlica, “Home i dona els va crear”, a la següent pàgina web:\nDocument de la Congregació per a l’Educació Catòlica, “Home i dona els va crear”: http://www.educatio.va/content/dam/cec/Documenti/19_0998_SPAGNOLO.pdf


HTSI participarà en la fira d’orientació UNITOUR de Bilbao.\n06/11/2019Grau en Gestió Turística i Hotelera\nHTSI participarà en la fira d’orientació UNITOUR que se celebrarà a Bilbao per a donar a conèixer el Grau en Gestió Turística i Hotelera.\nPresentació de l’Hotel Sant Francesc Singular per als estudiants del Màster in Hotel Management.\nAndrés Soldevila, propietari de l’hotel de luxe Sant Francesc Singular (Palma), presentarà l’hotel i el repte proposat als estudiants del University Màster Degree in Hotel Management, en el marc de la signatura “Innovation and Strategic Management in Hospitality”.\nEls estudiants del Grau en Turisme visiten la start-up Coocció.\n05/11/2019Grau en Gestió Turística i Hotelera\nEls estudiants de l’assignatura Culinary Arts de 4t del Grau en Gestió Turística i Hotelera visiten Coocció, la primera incubadora gastronòmica per a start-ups.\nHTSI acull #steMatEsElla, Programa de Lideratge per a alumnes i alumnes de disciplines #Stem.\nHTSI acull l’esdeveniment #steMatEsElla, un Programa de Lideratge per a alumnes i alumnes de Grau i Màster en disciplines #Stem. Daniela Freund, professora d’HTSI, impartirà la conferencia “Dones Líders”.\nClasse magistral sobre operacions de compres en un hotel 5*.\n31/10/2019Grau en Gestió Turística i Hotelera\nXavier Felguera, cap de Compres Corporatiu en Selenta Group, oferirà la classe magistral “Purchasing operations in a 5 star hotel” als estudiants de 3r del Grau en Turisme.


El curs vinent tindrem web en anglès - Facultat de Ciències de la Comunicació - UAB Barcelona\nEl curs vinent tindrem web en anglès\nGràcies als i les alumnes de 3r curs del Grau en Traducció i Interpretació, a partir del curs vinent, tindrem web en anglès.\nEls i les alumnes de 3r curs del Grau en Traducció i Interpretació de la UAB han traduït la pàgina web de la nostra facultat. Aquesta ha estat la part pràctica de l’assignatura Traducció Inversa (català-anglès), impartida pels professors Roland Pearson i Laura Claire.\nL’alumnat es va dividir en parelles i se’ls va assignar un número determinat de pàgines del web de la facultat. A partir dels textos, van realitzar les traduccions tenint en compte els aspectes tècnics i el context.\nL’objectiu d’aquest projecte és, en primer lloc, oferir la informació sobre la Facultat de Ciències de la Comunicació en anglès i, per tant, arribar a un públic més ampli, però també crear sinèrgies entre les diferents facultats de la universitat.\nMoltes gràcies per l’esforç i les hores de dedicació de l’alumnat que ha treballat en aquest projecte. Tanmateix, el nostre agraïment als professors responsables de l’assignatura i a Ana Isabel Fernández Viso, coordinadora d'Intercanvis a la Facultat de Ciències de la Comunicació.


Quality Inn McKinney Mckinney (TX) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 28 allotjaments a Mckinney (TX).\n1300 N. Central Expressway, Mckinney, Mckinney (TX), Estats Units, 75069 - Veure al mapa\nTé alguna pregunta per a Quality Inn McKinney?\nMés informació sobre Quality Inn McKinney\nSi busques un allotjament ben situat a Mckinney (TX), no busqui més, el Quality Inn McKinney és el lloc ideal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Heard-Craig Center for the Arts, Main Street Magic, Garrett Art Gallery.\nChoice Hotels és ben reconeguda per la seva qualitat de serveis i el seu personal amable, i Quality Inn McKinney compleix amb aquesta expectativa. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, aire condicionat, calefacció, despertador, telèfon a cada habitació. Durant el dia podeu gaudir de l'atmòsfera relaxant de piscina exterior. Quality Inn McKinney és un lloc ideal d'estada pels viatgers que busquin encant, comfort i facilitat a Mckinney (TX).


La importància de les fonts a l’hora de cobrir la revolta del CIE de Barcelona La importància de les fonts a l’hora de cobrir la revolta del CIE de Barcelona\nProtesta davant el CIE de Barcelona fa una setmana. Foto: Fotomovimiento\nAhir va produir-se un intent de fuga d’unes 70 persones recloses al Centre d’Internament d’Emigrants (CIE) de Barcelona que va acabar en un conat de motí. Els fets arriben en un moment de molta tensió al voltant d’aquestes instal·lacions –cada cop més qüestionades. Si durant la primera edició de l’Anuari Mèdia.cat va considerar-se que la realitat dels CIE era un «tema silenciat», ara els problemes són uns altres.\nAmb tot, la dinàmica de buscar fonts alternatives continua sent minoritària i, en poquíssims casos, aquestes són els mateixos interns implicats, predominant les ONG i grups solidaris. Si bé resulta obvi que l’accés als emigrants presos no resulta fàcil tampoc és impossible, com demostra l’article publicat per la Directa. La crònica resultant d’una opció o l’altra són diametralment diferents.\nFinalment, com ja s’ha dit, la Directa ha publicat la versió explicada per un intern via telefònica. Si bé cal recordar que aquesta també és una part interessada, les diferències del que va passar entre un relat i un altre són significatives. Unes diferències a tenir en compte a l’hora de narrar «els fets» als lectors.\nmitjansBarcelonaVersionsCIEfontsemigrantsfonts oficialsagències de notícies


Li responen a Florentino Pérez que hauria de ser lúltim a demanar una rebaixa del lloguer\nEl president del Consell d'Administració d'Actividades de Construcción y Servicios (ACS), Florentino Pérez\nUna pime catalana té llogada una nau al grup COBRA, propietat d'ACS, que havia sol·licitat una rebaixa adduint la crisi del coronavirus\nGemma Aguilera 28/03/2020 7:22 pm\nLa crisi del coronavirus deixarà tocades moltes empreses. Sobretot petites i mitjanes, que hauran de fer un esforç titànic per tirar endavant després que l’economia quedi paralitzada durant un temps pels efectes de la greu crisi sanitària. Però el que no és tan probable és que un dels grups empresarials més potents d’Espanya, amb negocis a arreu del món, ACS, propietat de Florentino Pérez, passi grans penúries. Tantes penúries com per veure’s obligat a demanar una rebaixa en el preu del lloguer de locals… Tal i com explicava El Món, un dels homes més rics d’Espanya segons Forbes, amb una fortuna de 2.000 milions d’euros, ha fet que una de les empreses del seu grup, COBRA, enviés als arrendataris una petició perquè els rebaixessin el preu del lloguer adduint que l’empresa ja patia els efectes de la crisi del coronavirus.\nDoncs bé, un dels propietaris de local que han rebut aquesta petició ha decidit argumentar a Florentino Pérez per què no pensa rebaixar-li el preu del lloguer d’una nau que el grup Cobra té llogada des de fa diversos anys en una localitat del Vallès. El petit empresari, propietari d’una pime, ha enviat aquesta resposta: “Un cop valorada entre els socis la petició que ens fas -adreçant-se al representant de COBRA que va adreçar el correu electrònic-, que sabem que t’és exigida pels teus superiors, hem decidit que no podem fer cap tipus de descompte, ni moratòria, en l’import del lloguer contractat. La nostra empresa és una pime i depèn d’aquests ingressos per satisfer el sou dels nostres treballadors. Aquest import és essencial per a la liquiditat de la nostra empresa”.\nAprofita per enviar un missatge a Florentino Pérez: “També volem manifestar que no entenem com una gran empresa com COBRA, que pertany al grup ACS, un dels grups amb millors resultats econòmics d’Espanya, opta per aquest tipus de decisions. Entenem que en moments tan durs com els que estem passant, haurien de ser els últims a prendre aquest tipus de decisions”.\nI una darrera reflexió: “Considerem que el que estan fent és que “el peix gran es menja el petit”, com diu el refrany”.


7 de juny a les 22h al Parc de Selva, acte solidari pel Centre Joan XXIII 14 de juny a l'Hotel Goya de Cala Millor, sopar i glosada amb "Carnisser", "Pipiu" i "Xurí". 28 de juny a la Cafeteria Es Pont de Porreres, sopar i combat amb...\n1 de Maig a migdia a Sant Jordi, a la Plaça, dinar i combat amb Glosadors de Mallorca 10 de maig combat a vespre al Bar Modern de Campos amb "Artiller", "Figona", "Campaner" i "Xurí". Presenta Felip Munar. 17 de maig a Can París de...\n5 d'abril a les 21h a Can Lliró de Manacor, sopar per la República amb Xurí i Figona. 12 d'abril glosada a Artà, al Restaurant El Dorado, amb Xurí, Pomer i Blai. Presenta Felip Munar. SUSPÈS 13 d'abril dinar i glosada al bar Sa...\n1 de Març a les 19h al Born de Palma, combat dels Glosadors de Mallorca amb motiu de la Diada de les Illes Balears. Presenta Felip Munar. 1 de Març a les 21h a Can Putxet de Lloret, sopar i gloses amb "Màgic", "Pomer" i "Xurí", presenta...\n1 de febrer a Can Topa de Santa Eugènia, sopar i combat de picat entre Carnisser i "infermer". 2 de febrer al Clot des Pou, combat entre Mateu "Xurí" i Blai. 2 de febrer a les 21h Teatre de Petra, presentació "Som Països Catalans",...\n«Anterior 1 2 3 ... 12 13 14 15 16 17 18 19 20 21 22 ... 25 26 27 Següent»


“Si no paguéssim tot el que paguem a Madrid, no tindríem aquests problemes de retallades”\n"L'esport català està en perill de mort" segons el president de la UFEC, David Moner\nLa Unió de Federacions Esportives Catalanes, amb el suport de les federacions que en formen part, ha expressat aquest migdia en una roda de premsa el malestar pel fet que la crisi estigui afectant tan directament el món de l'esport. El president de la UFEC, David Moner, ha exposat que la gran majoria de les federacions catalanes no han cobrat el 50% de la subvenció per part de la Generalitat de l'any 2012, el que equival a uns 4.400.000 euros. Quan se li ha preguntat per la qüestió, David Moner ha reconegut que amb l'estat propi això no passaria, perquè no es dependria de ningú per gestionar els recursos propis. "Si no paguéssim tot el que paguem a Madrid, no tindríem aquests problemes de retallades. Si rebéssim el que reben altres comunitats com Extremadura, amb els nostres diners, aquest problema no hi seria", ha assegurat Moner. D'aquesta manera, la UFEC planteja un discurs semblant al del manifest que vam presentar l'Assemblea Nacional Catalana i la Plataforma ProSeleccions el passat dimarts.\nUna de les propostes de la UFEC per evitar que la manca de recursos afecti tan greument els clubs i les federacions és redistribuir els recursos de la Generalitat destinats a l'esport. Per exemple, Moner considera que caldria privatitzar el Centre d'Alt Rendiment i l'INEFC, o prescindir de personal en l'administració pública. A més, Moner ha destacat que l'esport és una eina fonamental per la projecció internacional de Catalunya. "Si la senyera és alçada per algú, és pels esportistes que guanyen competicions internacionals i que senten el nostre país. Per tant, a menys competicions per les seleccions catalanes, menys projecció com a nació tenim", ha dit Moner en el seu discurs.\nEls presidents de les federacions han secundat el discurs de Moner. Per exemple, Gerard Esteva, president de la Federació Catalana de Vela, considera que "l'única solució que tenim és la independència. Si hem arribat a aquesta situació és perquè la Generalitat no pot fer una altra cosa, perquè tot i generar els recursos Madrid ens ofega. Hem de tenir clar que el gran culpable és Madrid i hem d'apretar perquè la situació canviï, i no podem esperar gaire perquè aquesta situació ens està ofegant a tots". Joan Fa, president de la Federació Catalana de Bàsquet, ha assegurat que una de les solucions pot ser "accelerar el procés amb totes les conseqüències". En la mateixa línia s'ha manifestat el president de la Federació d'Entitats Excursionistes de Catalunya, Jordi Merino, que opina que "la manera fonamental d'evitar les retallades seria gestionar els propis recursos i gestionar allò necessari pel nostre esport. Sabem que estem treballant per tenir un estat propi i que si aquests recursos que es generen al món de l'esport estiguessin ben gestionats per les federacions, la situació es podria tirar endavant".


abril de 2020 – Barberà del Vallès – Portal d'entitats\nConsells del Servei de Mediació per a una bona convivència veïnal en temps de Covid 19: Els animals domèstics\nPublicat el 30 abril 2020 per Participació\nDes del Servei de Mediació i Convivència Ciutadana volem recordar-vos que en aquests moments de confinament és més important que mai la bona convivència dins la vostra comunitat veïnal. La cura dels animals domèstics és una responsabilitat que correspon a…\nPublicat a Destacats\tEtiquetat amb: Civisme, Mediació\nDes del Servei de Mediació i Convivència Ciutadana volem recordar-vos que en aquests moments de confinament és més important que mai la bona convivència dins la vostra comunitat veïnal i a casa. El confinament ha augmentat el temps que passem…\nVoluntariat pel COVID-19\nPublicat el 2 abril 2020 per Participació\nDes de l’Ajuntament de Barberà del Vallès es vol agrair profundament les mostres de solidaritat rebudes per part de la ciutadania i entitats que volen fer voluntariat per fer front al COVID-19. Aquest conjunt de persones i entitats han manifestat…\nPublicat a Destacats\tEtiquetat amb: Covid-19, Voluntariat\nInformació sobre convocatòria subvencions per a entitats durant l’any 2020\nInformar-vos que la convocatòria per a la presentació de sol·licituds de subvencions per a projectes i/o activitats realitzades per les entitats sense finalitat de lucre per a aquest any 2020, va ser aprovada per la Junta de Govern Local el…\nPublicat a Destacats\tEtiquetat amb: Covid-19, Subvencions\nPrestació dels Serveis de 1ª Acollida de Persones nouvingudes i d’Assessorament Jurídic d’Estrangeria\nAtesa l’actual situació d’emergència de salut pública en relació a la malaltia del coronavirus COVID-19, s’informa que els Serveis de 1ª Acollida de Persones nouvingudes i d’Assessorament Jurídic d’Estrangeria de l’Oficina de Convivència i Participació Ciutadana que es presten des…\nMaterial divulgatiu sobre la prevenció del Coronavirus Covid-19 en diferents idiomes\nEl Departament de Salut de la Generalitat de Catalunya ha penjat a la seva web materials explicatius en relació a la prevenció del Coronavirus (COVID-19). Aquests materials es van actualitzant i elaborant en diferents idiomes. Per aquest motiu us facilitem…\nPublicat a Destacats\tEtiquetat amb: Covid-19


Pis de 4 dormitoris amb gran terrassa i piscina comunitària, situat a Eixample, a 5 minuts de l'estació de Sant Cugat.\nEns trobem davant d'un pis situat a la zona de l'Eixample de Sant Cugat, a tan sols cinc minuts caminant de l'estació.\nL'habitatge disposa d'un ampli saló-menjador diàfan amb sortida a una bonica i tranquil·la terrassa, ideal per crear una zona de menjador d'estiu i una altra de chill-out. La cuina és àmplia i de tipus office, amb sortida a l'exterior i semioberta a la sala.\nLa zona de nit consta de quatre dormitoris exteriors (una suite, dues dobles i un individual). El dormitori principal té un bany complet bastant ampli i banyera. El segon bany també és complet i ampli, a compartir entre la resta de dormitoris.\nEl pis, amb orientació sud i nord, gaudeix d'acabats de qualitat, terres ceràmics porcellànics, finestres d'alumini amb doble vidre i calefacció per radiadors a gas acabats d'instal·lar. Disposa d'una zona verda comunitària amb piscina, ideal per al gaudi de tota la família.\nÉs un habitatge ideal per a famílies que no vulguin desplaçar-se obligatòriament en cotxe i vulguin anar caminant a fer les gestions del dia a dia.\nTambé hi ha la possibilitat de comprar places d'aparcament a la mateixa finca.\nSaló-menjador d'uns 40 m² amb sortida a terrassa\nCuina office oberta a saló i amb sortida a terrassa\n2 dormitoris dobles amb armaris encastat\nEs troba situat a l'emblemàtica zona residencial de l'Eixample, molt a prop de tots els serveis com el mercat municipal de Torreblanca, els cinemes de Sant Cugat, l'auditori, restaurants, locals d'oci, parcs i connexions de transport públic (l'estació principal de FGC està a cinc minuts caminant).\nA la mateixa zona trobem escoles molt conegudes com el Col·legi Europa i ESADE. A pocs minuts caminant arribaríem a al centre de Sant Cugat o a parc natural de Collserola.


Club de Futbol Bellvís: de desembre 2011\nEl C.F. Bellvís al Catalunya-Tunísia!\nNosaltres també hi serem! Si vols comprar les entrades: http://www.servicaixa.com/nav/ca/deportes/barcelona/estadi_olimpic_de_montjuic_eoli/partit_catalunya_-tunisia/index.html?loce=es-deportes-left-1-3-CATALUNYAVSTUNE\nPublicat per jm a 2:42 Cap comentari:\nPrimer empat de la temporada en el derbi: CF Bellvís 1 - 1 CF Poal\nGran ambient ahir al municipal de Bellvís, en una tarda fantàstica per a gaudir del futbol, per veure l'esperat clàssic del grup 14 de Tercera Catalana.\nEl Bellvís s'enfrontà al Poal, dos equips amics, que es coneixen a la perfecció, i que en cada partit s'esforcen al màxim per superar-se.\nEl partit va començar amb un Poal agressiu, buscant amb insistència la porteria del Bellvís. I ben aviat va obtenir la recompensa, ja que al minut 5, va inaugurar el marcador amb un gran gol des de fora de l'àrea, que va tocar el travesser abans de col·lar-se a la porteria de Pau.\nTot i la mala fortuna, el Bellvís no va fer-se enrere i va bolcar-se en l'empat. El partit era de de domini altern, però finalment, l'equip blaugrana va empatar abans d'arribar al descans. Fou en un córner servit per Juanca, que Josep recull dins l'àrea, i amb un fort xut amb la cama dreta, situa la pilota al fons de la porteria visitant.\nLa segona part fou de domini local, però al Bellvís li va mancar encert en els metres finals per endur-se la victòria. Els davanters blaugrana van tenir bones opcions a la contra, però no era la tarda de l'equip. Fins al darrer sospir l'equip va intentar marca el segon, però aquest no va arribar.\nAixí doncs, empat en el derbi, primer de la temporada per al Bellvís, i satisfacció generals dels dos equips després de disputar un gran partit de futbol.\nAra, merescut descans nadalenc, abans d'afrontar el proper partit a casa, que serà el proper diumenge 8 de gener, també a casa, davant el Bellcairenc.\nPublicat per jm a 7:10 Cap comentari:\nVictòria còmoda fora de casa: CF Vallfogona 2 - 5 CF Bellvís\nL'equip va aconseguir ahir diumenge una victòria merescuda en el seu desplaçament a Vallfogona de Balaguer, fet que li permet marxar de pont amb tranquil·litat i confiança.\nTot i comptar amb força baixes, i haver de recórrer a dos juvenils per completar la plantilla, l'equip va realitzar un bon partit, amb força control de la pilota i amb ganes d'aconseguir una nova victòria fora de casa que el permet situar-se ara sí, en una zona prou còmoda a la taula.\nEl partit però, no va començar bé, ja que al voltant del minut 5 de partit, el Vallfogona va avançar-se amb un bon gol de falta directa. Tot i aquest contratemps, la moral de l'equip no va variar i en un quart d'hora es va donar la volta al marcador.\nJuanca fou determinant, i en un parell de bones arribades podria haver inaugurat el marcador pels de Bellvís. Finalment, fou Alín, qui en una gran jugada individual, va establir l'empat. El Bellvís dominava el match a plaer, i aquesta vegada sí, Juan Carlos va marcar el segon en una jugada de murri on va robar un xut defectuós del porter.\nAmb el 1-2 en contra, el Vallfogona va mirar de nou endavant, i en un llançament de córner, va aconseguir situar l'empat a dos gols al marcador.\nL'equip va gaudir de bones ocasions per anar a les casetes amb avantatge, però l'empat no es va moure. La fortuna va estar amb el Bellvís, ja que a les acaballes del primer temps, l'àrbitre, va inventar-se un penal a l'àrea de Pau, que el llançador del Vallfogona va enviar al pal. Empat al marcador i xiulet final.\nEl segon temps, va iniciar-se amb noves ocasions pel Bellvís, que no acabava de concretar el seu domini en gols. A més, amb l'àrbitre en contra, que desmantellava totes les ocasions del Bellvís i que va xiular un nou penal en contra del Bellvís. Aquesta vegada fou Pau, enorme sota pals, qui va deturar la pena màxima amb una parada de molt mèrit.\nEncara amb l'empat, van arribar els millors moments del Bellvís. Juanca va marcar dos gols més i va aconseguir el seu primer "hat trick" de l'any, i finalment, Piró, després d'una gran passada de Josep, va establir el cinquè i definitiu.\nGran victòria doncs, que situa l'equip desè a la taula, amb divuit punts.\nAra a gaudir del pont, i a pensar ja en el gran derbi contra el Poal, proper partit a casa, el diumenge 18 de desembre.\nDemà diumenge, a partir de les 16:00h, juguem a Vallfogona\nDemà el Bellvís es desplaça a la localitat veïna de Vallfogona de Balaguer, per disputar un nou partit de 3ª Catalana grup 14.\nMunicipal de Vallfogona de Balaguer; 16:00h\nCF Vallfogona - CF Bellvís.\nPublicat per jm a 4:00 Cap comentari:\nPrimer empat de la temporada en el derbi: CF Bellv...\nVictòria còmoda fora de casa: CF Vallfogona 2 - 5 ...\nDemà diumenge, a partir de les 16:00h, juguem a Va...


Poblet acull la presentació del tercer volum de la Història de la Conca de Barberà\nEn aquest cas està dedicat a la cultura popular de la comarca\ndimarts, 29 de setembre 2020 - 16:45h\nPresentació del llibre al monestir de Poblet | Cedida\nLa Conca de Barberà ha fet un nou pas en l'edició de la seva història completa, després dels dos volums ja publicats sobre la Història de l'Art i la Prehistòria, respectivament. El tercer volum, dedicat a la cultura popular i tradicional, s'ha presentat aquest dissabte a la tarda al Monestir de Poblet, en un acte presentat per l'escriptor Joan Rendé.\nTambé es va comptar amb l'assistència del president del Consell Comarcal, Magí Trullols, el conseller comarcal de Cultura i alcalde de Vimbodí i Poblet, Joan Canela, els coordinadors de l'obra, Joan Fuguet i Carme Plaza, el vicepresident primer de la Diputació de Tarragona, Quim Nin, i el pare Abat de Poblet, Octavi Vilà.\nEl president del Consell Comarcal, Magí Trullols, va destacar el compromís del Consell Comarcal per donar suport al sector Cultural de la comarca, malgrat la pandèmia que estem patint i la migradesa dels recursos econòmics que el Consell pot dedicar al món de la cultura.\nPer la seva part, Joan Canela, conseller comarcal de Cultura, va destacar en la seva intervenció la voluntat de donar la màxima difusió a publicacions com aquest volum i fer que pugui arribar a tothom, ja que «d'aquí a un temps els estudiosos o els ciutadans que hi estiguin interessats podran descarregar-se el volum gratuïtament des de la biblioteca digital del Servei de Publicacions de la URV».\nEn aquest sentit, el volum de la 'Història de la Conca de Barberà. Cultura tradicional i popular' repassa diferents aspectes de les festes, la vida associativa, i la llengua oral i escrita a la comarca, a través d'apartats temàtics i fotografies.\n"El Consell Comarcal de la Conca de Barberà atorga una distinció d'honor molt especial" "Millores destacades a l'ermita dels Sants Metges de Sarral amb motiu dels 50 anys"\nConsell Comarcal de la Conca de Barberà Monestir de Poblet literatura cultura popular


Mor Francesc Macià, primer president de la Generalitat Republicana\n25 de Desembre de 1933\nBarcelona. Diumenge, 25 de desembre de 2016. 05:00\nTal dia com avui, fa 83 anys, moria a Barcelona Francesc Macià i Llussà, 122è president de la Generalitat –el primer de l'era republicana– i el líder polític que ha suscitat més grau de consens social en la història contemporània de Catalunya. Macià –liderant Esquerra Republicana– havia guanyat les eleccions municipals del 1931 –les que van impulsar la proclamació de la República a Barcelona i a les grans ciutats del país–; Havien obtingut 2.782 regidors sobre un total de 3.883, i, també, havien guanyat les eleccions al Parlament –les primeres de l'era republicana– a Barcelona ciutat i a les quatre demarcacions amb 56 diputats (66 comptant les aliances) d'un total de 85.\nFrancesc Macià es convertia en història viva quan el 14 d'abril del 1931 des del balcó del Palau de la Generalitat proclamava la República catalana dins la Federació d'Estats Ibèrics. Una proclama que responia a la voluntat democràtica del poble de Catalunya i que definia fidelment l'evolució del pensament de Macià. Nascut a Vilanova i la Geltrú (Garraf) en una família de comerciants d'oli procedents de les Borges Blanques (Garrigues), havia fet carrera a l'exèrcit espanyol fins a assolir el grau de tinent coronel de l'arma d'enginyers. Durant aquest temps durant va plantejar nombrosos projectes de modernització de l'exèrcit que li van ser refusats sistemàticament.\nDesprés dels desastres militars espanyols de Cuba i les Filipines (1898), Macià va entrar en una fase de decepció. El punt d'inflexió –el que marca la ratlla entre la decepció i l'oposició– van marcar els fets del Cu-Cut! (l'assalt al setmanari satíric català perpetrat per militars). Macià va ser represaliat i abandonaria l'exèrcit espanyol per passar a la política, a les files de Solidaritat Catalana –la plataforma catalanista transversal i majoritària impulsada a partir dels fets del Cu-Cut!–, i seria diputat a les Corts de Madrid durant dues dècades. Durant aquella etapa va destacar com un ferm partidari de la regeneració política necessària per transportar l'Estat espanyol cap a la modernitat.\nLes polítiques erràtiques d'Alfons XIII i la catalanofòbia del conservadorisme espanyol –tenyida de ressentiment nacionalista i de nostàlgia imperialista–, però, el van transportar cap al catalanisme republicanista. Les polítiques repressives espanyoles –dictadura de Primo de Rivera (1923-1929)– van enfortir el federalisme i l'independentisme català. I Macià, en aquest context, va protagonitzar els fets de Prats de Molló –l'intent armat d'alliberar Catalunya–. Forçat a l'exili va coordinar els Casals Catalans d'Amèrica i la causa sobiranista. El 1931 Macià ja era una figura política i social d'un prestigi i d'una dimensió extraordinaris. I el seu funeral (1933) es va convertir en la manifestació de reconeixement més gran a la figura d'una persona en la història de Catalunya.\nOpinió Barcelona, de Cristòfor Colom a Francesc Macià Marc Pons


Diccionari Ecommerce: Què és el Producte Mínim Viable? – Blog Oleoshop\n/ Què és el Producte Mínim Viable?\nEl Producte Mínim Viable o PMV és un terme amb el qual estan molt familiaritzats els emprenedors. De fet, és clau en algunes de les metodologies i frameworks més aplicats, com el popular Lean Startup.\nEl Producte Mínim Viable és una versió pràcticament definitiva del nostre producte o servei que ja pot sortir a la venda però que no necessàriament ha de ser el final.\nEn realitat, es pot prendre gairebé com un prototip que cobreix totes les característiques i preceptes crítics. Pot ser que no estigui depurat al 100% però compleix amb una finalitat molt important: permet validar el negoci.\nPer molts estudis previs que fem de mercat, tests d'usuari, enquestes... Hi ha una part d'aquest negoci que no coneixerem fins que el producte s'enfronti al mercat de manera real.\nÉs per això que assolir aquest Producte Mínim Viable ens dóna la possibilitat d'avaluar i corregir aspectes necessaris d'una manera empírica, amb les dades a la mà –un procés també descrit com "data driven".\nEl PMV no és necessàriament un producte\nAquesta és una qüestió una mica conceptual i fins i tot pot sorprendre't, però quan parlem de Producte Mínim Viable també podem estar-ho fent d'un servei o una acció de màrqueting.\nÉs també habitual referir-se en aquests termes a una estratègia o un desenvolupament web. Intentar sortir amb un eCommerce desenvolupat ad hoc amb totes les funcionalitats que es preveuen necessàries és gairebé impossible. Per això és recomanable optar per un sistema modular com Oleoshop, que ens permet tenir una versió sòlida, estable i amb bon disseny des del primer moment.\nDe la mateixa manera que passa amb el producte en si mateix, la web s'anirà escalant i adaptant a les necessitats del negoci. Es modela per ajustar-se al que els clients volen i no a l'inrevés.